Page:History of Buckhaven.pdf/15

15 repent for't; what the auld thief needs I repent, when I'm gaun to marry the woman; and then I hae to do't o'er again every day, or there'll be nae peace in the house; figs its nonesense to pay siller, repent and do't again too. a great advice, indeed, maister minister, an that's the way to do.

Willie. Now, sir, and ye maister elders, ye maunna put them on the black creepy till they be married, the've suffered enough at ae time.

A weel, aweel, said they, but they must marry very soon.

I true, says Sandy, ye'll be wanting some mair clink; foul haet ye do for naething here.

Hame comes Saudy, starving o' hunger: ye might a cast a note on his lang guts. His mither was baking pease bunnocks, up he gets a lump o' her leaven into his mouth. Auld thief be in your haggies, bag, Sandy, says his mither, kirk folk are aye gready, ye hae been wi' the ministers a' day : you'd ket a gude lang grace, he might a gi'enye meat too ; filthy dog that thou is you ha'e the bulk o' a little pye o' my leaven in your guts; it would a saired anes dinner sae wad it e'en, but an ye keep a reeking house and a rocking cradle three eleven years as I hae, done, less o' that will serve you yet, baggy beast it thou is, mind it I bore thee now, a bear you that my dow.